Letisija
Letisija (isp. Leticia) – miestas pietryčių Kolumbijoje, Selvoje, priešais Brazilijos miestą Tabatingą. Amazonės departamento administracinis centras. Miestas išsidėstęs prie Peru ir Brazilijos sienų sankirtos, uostas prie Amazonės upės, siaurame anklave (Tres Fronteras). Per upių uostą eksportuojami vaisiai. Yra tarptautinis oro uostas, tačiau Letisija neturi susisiekimo sausumos keliais. Svarbus turistinis centras. Prie Letisijos renkamas lateksas.